Diari Oficial de la Generalitat Valenciana


Sumari del DOGV 7032, del 27-05-2013 (2013/5521)

DECRET 64/2013, de 24 de maig, del Consell, pel qual s'inclou en el Catàleg de Forests de Domini Públic i d'Utilitat Pública de la Província de València la forest número 191 denominada Las Pedrizas i Agregades, situat en el terme municipal de Teresa de Cofrentes i propietat de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7032

Data del DOGV
:   27-05-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5521


Data del document
:   24-05-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

DECRET 64/2013, de 24 de maig, del Consell, pel qual s'inclou en el Catàleg de Forests de Domini Públic i d'Utilitat Pública de la Província de València la forest número 191 denominada Las Pedrizas i Agregades, situat en el terme municipal de Teresa de Cofrentes i propietat de la Generalitat. [2013/5521]  
De conformitat amb el que establixen els articles 16 i 18 de la Llei 43/2003, de 21 de novembre, de Forests, i els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell, relatius a la inclusió de terrenys forestals en el Catàleg de Forests de Domini Públic i d'Utilitat Pública i els seus efectes jurídics, la Conselleria d'Infraestructures, Territori i Medi Ambient ha instruït el corresponent expedient de declaració d'utilitat pública i inclusió en el Catàleg de Forests de Domini Públic i d'Utilitat Pública de la Província de València la forest número 191 denominada Las Pedrizas i Agregades, situat en el terme municipal de Teresa de Cofrentes i propietat de la Generalitat. En este ha quedat acreditada la varietat dels seus hàbitats, la riquesa en espècies vegetals d'importància per a la seua conservació, així com el seu valor paisatgístic i recreatiu, per la qual cosa procedix dictar el corresponent decret.  
  
En virtut d'això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 24 de maig de 2013,  
  
DECRETE  
  
Article 1. Declaració d'utilitat pública  
Es declara d'utilitat pública la forest número 191 denominada Las Pedrizas i Agregades, situada en el terme municipal de Teresa de Cofrentes i propietat de la Generalitat, amb una superfície pública de 1.648,11 hectàrees, formada per l'agrupació d'unes quantes finques forestals corresponents a les parcel·les cadastrals següents:  
  
  
  
  
  
Article 2. Catalogació  
S'inclou en el Catàleg de Forests de Domini Públic i d'Utilitat Pública de la Província de València la forest número 191 denominada Las Pedrizas i Agregades, amb la inscripció següent:  
  
1. Número d'utilitat pública: 191.  
2. Denominació: Las Pedrizas i Agregades.  
3. Superfície pública: 1.648,11 hectàrees.  
4. Superfície total: 1.651,39 hectàrees.  
5. Enclavats: 2.  
6. Superfície d'enclavats: 3,28 hectàrees.  
7. Pertinença: Generalitat.   
8. Delimitació: no.  
9. Amollonament: no.  
10. Límits:   
a) Nord: terme municipal de Jarafuel, Forest d'Utilitat Pública número 30 del Catàleg de Forests d'Utilitat Pública de la Província de València denominada Rambla de Murel, situada en el terme municipal mencionat.   
b) Est: propietats particulars.   
c) Sud: propietats particulars.   
d) Oest: propietats particulars.  
11. Terme municipal: Teresa de Cofrentes.  
12. Partit judicial: Requena.  
13. Partit registral: Requena.  
14. Servituds: no en consten.   
15. Espècie o espècies principals: Pinus halepensis, Pinus pinaster i Quercus ilex.  
  
DISPOSICIÓ FINAL  
  
Única. Efectes  
Este decret produirà efectes des de l'endemà de la publicació en el Diari Oficial de la Comunitat Valenciana.  
  
Contra este decret, les persones interessades podran interposar recurs contenciós administratiu en el termini de dos mesos comptadors a partir de l'endemà de la publicació en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que establix l'article 10 i concordants de la Llei 29/1998, de 13 de juliol, reguladora de la Jurisdicció Contenciosa Administrativa.  
  
Tot això sense perjuí de la interposició del recurs potestatiu de reposició davant del Consell, en el termini d'un mes des de l'endemà de la publicació d'este decret en el Diari Oficial de la Comunitat Valenciana, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
  
Valencia, 24 de maig de 2013  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS